અમદાવાદ: ગઇ કાલે દિવસના અંતે બીએસઇ સેન્સેક્સ ૩૧,૧૪૫ની સપાટીએ બંધ જોવાયો હતો. નિફ્ટી પણ ૯૬૦૦ની ઉપર ૯૬૨૧ની સપાટીએ જોવા મળી હતી. કેલેન્ડર વર્ષ ૨૦૧૭ના જાન્યુઆરીથી મે સુધીના ડેટા જોઇએ તો નિફ્ટીમાં ૧૭.૫૪ ટકાનો ઉછાળો નોંધાતો જોવા મળ્યો છે, જ્યારે સેન્સેક્સમાં ૧૭ ટકાનો સુધારો આવ્યો છે, જ્યારે તેની સરખામણીમાં સોનામાં માત્ર ૩.૧૬ ટકા એટલે કે ૧૦ ગ્રામે હજાર રૂપિયાનો સુધારો નોંધાયો છે. તેની સામે ચાંદીમાં ઘટાડાની ચાલ નોંધાઇ હતી. ચાંદીમાં પ્રતિકિલોએ રૂ. ૩૦૦નો ઘટાડો નોંધાયો છે, જ્યારે ટકાવારીના દૃષ્ટિકોણથી ૦.૭૫ ટકાનો ઘટાડો નોંધાયો છે.